Tulossa Käännekohdassa:
Lääkärit kertoivat, etteivät he odottaneet minun selviävän.
Näky oli hirveä. He eivät odottaneet minun elävän 24 tuntia.
KÄÄNNEKOHTA Vedetty kuoleman partaalta
Hei ja tervetuloa Käännekohta -ohjelman pariin.
Koko työryhmän puolesta haluan toivottaa hyvää uutta vuotta.
Jos kukaan ei ole sanonut, että vuodestasi tulee upea, -
olen ylpeä ollessani ensimmäinen. Tästä vuodesta tulee elämäsi paras.
Usko siihen. Ota se vastaan.
Soulmusiikkilegenda Dave Brown sanoi: "Maailma on miesten", -
mutta me tiedämme, että olisimme hukassa ilman naisia.
CBN:n uutiset menee kulissien taakse -
eräässä suuressa naisten kokoontumisessa.
Yli 30 vuoden jälkeen T.D Jakes jättää tämän konferenssin, -
mutta avaa oven tyttärelleen.
Asiasta kertoo CBN uutisten toimittaja Charlene Aaron.
Yli 20 000 naista ympäri maailmaa -
kokoontui Georgia World Congress Centeriin -
viimeiseen '"Woman Thou Art Loosed" -konferenssiin.
Monet sanovat, että perintö elää.
Juhlinta ja aplodit täyttivät ilman, kun T.D. Jakes ja hänen vaimonsa Sarita -
astuivat lavalle muistelemaan, miten kaikki alkoi.
Aloitimme kirkossa Charlestonissa, Länsi-Virginiassa.
Ja pyhäkoulutunnilla. Sen piti olla vain yksi oppitunti.
Siitä tuli tällainen.
Jakes sanoo olevansa hämmästynyt siitä, mitä Jumala on tehnyt.
Matka on ollut uskomaton.
En olisi voinut kuvitella lopputulemaa.
Se todella oli Jumala.
Tyydyttävintä naistenkokouksissa -
on ollut katsoa naisten silmiin ja nähdä parantumisia.
Parantuminen, jonka monet kertovat kokeneensa.
En löydä sanoja kuvaamaan siunausta, jonka olen saanut.
Muut osoittavat kiitollisuutta Jakesille ja hänen perheelleen.
Kiitos, että uskoitte naisiin.
Kiitos, että uskoitte ihmisiin, jotka oli jätetty yksin.
Olin yksi heistä. Olin vankilassa.
Vapauduin ja tajusin, että voin olla vapaa. Olen vapaa.
En edes tiedä, mitä haasteita tapahtuman järjestämisessä on ollut, -
mutta tarvitsimme sitä.
Tämän suuren finaalin aikana raamatunopettaja Priscilla Shirer -
rohkaisi naisia pysymään opeissa.
Uskallakin lähteä täältä 30 vuoden jälkeen -
ja olla heikkotahtoinen nainen, jota uushenkisyys vetää puoleensa.
Ole vahva!
Hän uskoo tämän olevan liikkeen perintö.
On ovia, joita kaltaiseni tai nuorempien naisten ei tarvitse taistellen avata, -
koska naisten merkitykseen on panostettu -
ja siihen mitä tuomme Kristuksen ruumiiseen.
Viimeisenä iltana Jakes yllätti tyttärensä Sarah Jakes-Robertsin -
voitelemalla hänet johtamaan seuraavaa sukupolvea, -
kun Woman Thou Art Loosedista tuli virallisesti "Women Evolved".
Yli 30 vuotta Woman Thou Art Loosed konferensseja -
ja saarnattuani 45-46 vuotta evankeliumin, -
aika on tullut.
Minun on vähennyttävä, jotta sinä voit lisääntyä.
Voidellun Daavidin Samuelin öljysarvena, -
minäkin voitelen sinut.
Jokaisessa öljypisarassa, joka putoaa pääsi päälle, -
olkoon Kaikkivaltiaan Jumalan valta ja voima.
Monet ovat innoissaan.
Tuntuu, että tämä on alku. Sarah:n tarina.
Kaikilla naisilla on omat tarinansa.
Se, että hän jatkaa isänsä työtä, antaa meille toivoa.
Viesti leviää.
Se on tuli, joka leviää.
Jumalan Henki on maan päällä herätyksen vuoksi.
Sarah tavoittaa valtavasti ihmisiä.
Se saavuttaa maailman tavoittamalla ne, joiden vaikutus on pieni.
Jaamme kaiken. Rohkaisemme ihmisiä. Aloitamme liikkeitä.
Loppupeleissä kyse on visiosta, joka Jakesilla on ollut naisille.
Haluan, että menneisyyden traumat eivät rajoita -
tai uhkaa heitä toteuttamasta unelmiaan.
Haluan heidän omistavan, omistavan, omistavan ja -
omistavan maata, visioita, yrityksiä, materiaalia, leimoja, -
siirtyen eteenpäin, jotta he voivat olla mallina lapsilleen.
Jumala toimii voimallisesti naisten elämässä, -
eikä rajoja ole sille, mitä Hän voi tehdä.
Ei epäilystäkään, etteikö seuraava naissukupolvi muuttaisi maailmaa.
Sitten: olet ehkä kuullut Maverick City Musicista.
Hiljattain keskustelimme yhden heidän laulajansa kanssa -
uudesta sooloprojektista.
Heti aluksi haluan sanoa, että pääasiallinen syy keskusteluumme -
on uusi projektisi. Haluan todella puhua kanssasi.
Mutta ennen kuin menemme siihen, -
Naomi, perheessäsi on laulajia ja ylistyksenjohtajia.
Aloitit nuorena. Tunnet kirkon edestä ja takaa.
Teit lauluja ennen kuin täytit kymmenen.
Olet matkustellut ympäri maailmaa.
Sain kuunnella singlesi ja se iski minuun.
Saimme sen täkäläiselle radioasemalle, Lontooseen.
Tämä minuun iski. Tässä on joitain laulusi sanoja: -
"Tiedän, että pitää rukoilla, mutta en tiedä, miten sanoa, etten ole valmis.
En ole valmis muuttumaan. Haluan luottaa Sinuun.
Mutta jos kertoisin totuuden...", ihan kuin Hän ei näkisi sydämiimme.
Tiedän, että minun pitää rukoilla Mutta en tiedä, miten sanoa, -
etten ole valmis.
Sanojen rehellisyys vyöryi niskaani. Ottaen huomioon, -
että yleensä sanomme: "Jumala, rakastan Sinua ikuisesti."
Et tiedä, mitä teet kahden minuutin päästä ja sanot Jumalalle, -
että rakastat Häntä ikuisesti. Kerro, mistä laulu sai alkunsa.
Synnyit kirkossa. Kasvoit kirkossa. Matkustit ympäri maailmaa.
Tässä kuitenkin, kaiken sen jälkeen, sanot, -
että tiedät, että sinun pitää rukoilla, -
mutta et tiedä, miten sanoa ettet ole valmis.
Luulen, että seurakunnassa kasvaminen teki sen.
Olin oppinut olemaan "kiltti tyttö", tekemään oikein ja -
sanomaan oikeita asioita, jotta minut hyväksyttäisiin.
Ei niinkään Jumala, vaan ihmiset.
Minulla on aina ollut hyvä suhde Herran kanssa.
Voimme puhua mistä vain. Tiedät, kuinka ihmiset sanovat Jumalalle, -
ettei halua rukoilla, mutta on juuri niin sanoessa rukoillut.
Meillä on mielikuva rukouksesta.
Joskus se on vain Hänen kanssaan kommunikointia.
Olin masentunut enkä tiennyt sitä, koska teeskentelin.
Joinain aamuina en herännyt edes viemään lapsia.
Äitini vei poikani kouluun.
Se oli vaikeaa. Pysyin sängyssä, kunnes he tulivat kotiin.
Kun he tulivat, varmistin, etteivät he nähneet sitä.
Itkin paljon. Itkin joka päivä. En edes tiennyt, että se oli masennusta.
Piilottelin sitä. Nousin ylös ja tein, mitä piti.
Halusin tehdä laulun tilasta, jossa olin.
En halunnut tehdä musiikkia. En halunnut tehdä lauluja.
Mutta aloin kertoa Herralle, että tarvitsen apua.
"Mitä ikinä voitkaan tehdä, tee se." Se on minulle outo rukous, -
koska olin aina kiltti kristitty tyttö, joka aina tiesi oikeat asiat rukoilla.
Pyhä Henki kertoi minulle kaikenlaista.
En ollut koskaan ollut tilanteessa, missä pyytäisin apua.
Isä ei voi auttaa. Äiti ei voi auttaa. Olen tilassa, jossa tarvitsen apua.
En ollut valmis tekemään asialle mitään, mutta tiesin, minne mennä.
Halusin tehdä siitä laulun.
Halusin tehdä rehellisen laulun, jossa ei ole ratkaisua.
Halusin laulun pohjasta. Tässä olen. Miten pääsen pois?
Uskon, että laulu auttoi minua käsittelemään tunteitani, -
ja mistä oikein ole kyse sisimmässäni.
Mitä Herra vei pois, mihin Herra rohkaisi minua.
Pääsin pois pohjalta ja tein laulun. Laulan sitä ja julkaisen sen.
En tiedä, miten se otetaan vastaan, -
mutta toivon, että se voi olla hetki sanoa: -
"Joskus olet pohjalla, mutta Jeesus on kanssasi."
Sananl. 3:4-6 on siunannut minua.
"Turvaa Herraan kaikesta sydämestäsi äläkä nojaudu omaan ymmärrykseesi.
Tunne hänet kaikilla teilläsi, niin hän sinun polkusi tasoittaa."
Vaikka olin pohjalla, tiesin, ettei minun tarvinnut pelätä.
Palataan lauluusi, "Not Ready".
Puhu aikuisille, ystäville, jotka sanovat: -
"Antaa palaa. Voitto on meidän. Kokoa itsesi."
He katsovat laulusi sanoja ja sanovat: "Onko tämä teologisesti oikein?
Tiedän, että minun pitää rukoilla. Mikä on tämä 'En ole valmis'?
Mikä raamatunjae se on?"
Näille ihmisille sanoisin: "Ei, se ei ole raamatunjae, -
mutta minusta on ok laulaa, koska musiikki on taidetta.
Minä uskon, että taiteen ja musiikin pitäisi aina ylistää Jumalaa.
En ymmärrä, miksi pelastat minut. Uskoni horjuu.
Sitä uskon laulun tekevän. Jos seuraat ja kuuntelet, -
vaikka en lopussa sano: "Olen valmis. Olen valmis muuttumaan."
Se on laulu, joka palaa Herraan. Se on asian ydin. Rukoukseni on, -
että kun ihmiset kuulevat tämän laulun, he tietävät, -
että oli missä tilanteessa tahansa, voi mennä Herran luokse sen kanssa.
"Sinun ei tarvitse ymmärtää sitä, mutta tuo se minulle. Olen Isäsi.
Tule luokseni kaikkien taakkojen kanssa. Minä annan sinulle levon."
Mitä sanoisit sellaiselle, joka sanoo: "Katso Naomia. Hän on idolini.
Haluan olla kuin hän. Jumala, mikset vain nosta minua kuten Naomin"?
Mitä sanoisit sellaiselle, joka rukoilee -
ja haluaa olla kuin Naomi tai jotain sellaista?
Sanoisin, että pysy pääasiassa. Palvo vain Jumalaa.
Se on tavoitteeni. Tavoitteeni ei ole tehdä ihmisiin vaikutusta, -
vaikka haluan, että teille tulee hyvä mieli.
Tavoitteeni on palvoa Jumalaa. Toinen asia on olla aito.
Ole oma itsesi. Vaikka et pitäisikään kaikesta itsessäsi. Meille on tilaa.
Toiveeni on, että jos joku haluaa olla kuin minä, hän ei halua sitä vain, -
koska minulla on alusta, vaan että hän näkisi elämässäni -
jotain, jonka olen saavuttanut, koska olen yhteydessä lähteeseen.
Jos et ole vielä kuunnellut Naomin albumia, tee se.
Se on rehellinen. Se on virkistävä. Et tule pettymään.
Katkon jälkeen: nigerialainen nainen huijaa kuolemaa.
Suoli puhkesi jälleen. En voinut syödä. Kipuja oli koko ajan.
Kipua, jota tunsin, ei voinut kuvailla.
Käännekohtakokemuksesi ei tarvitse päättyä, kun ohjelma loppuu.
Seuraa meitä sosiaalisessa mediassa.
"Totisesti, totisesti minä sanon teille:
jos ei nisun jyvä putoa maahan ja kuole, niin se jää yksin;
mutta jos se kuolee, niin se tuottaa paljon hedelmää.
Joka elämäänsä rakastaa, kadottaa sen; -
mutta joka vihaa elämäänsä tässä maailmassa, -
hän on säilyttävä sen iankaikkiseen elämään." Joh. 12:24-25.
Voit soittaa meille tai vieraile nettisivuillamme.
Tervetuloa takaisin. Seuraavan tarinamme nainen -
sairasti salaperäistä tautia. Lääkärit leikkasivat hänet ja -
näkivät jotain niin hirveää, että uskoivat ettei hän toipuisi.
He olivat väärässä.
Suoleeni tuli reikä keisarinleikkauksen yhteydessä ja se tulehtui.
Yleensä tulehdus tappaa tunneissa, -
mutta kannoin sitä 12 päivää tietämättäni.
Isioma ja John menivät naimisiin vuonna 2009.
Yhdeksän vuoden yrittämisen jälkeen, Isioma tuli viimein raskaaksi.
Se oli hyvin mukava kokemus. Olimme onnellisia.
Odotimme innolla lasta.
Koska olin odottanut niin kauan, -
heidän mielestään keisarinleikkaus olisi turvallisempi.
Vauva saataisiin ulos ilman komplikaatioita. Niin sen piti mennä.
Se oli kaukana siitä. Pari päivää leikkauksen jälkeen Isioma tiesi, -
että jokin oli vialla.
Olin sairas useita päiviä.
Tunsin, että jokin oli vinossa. Hänen kasvonsa olivat turvoksissa.
Kymmenen päivää myöhemmin -
pyysin, että saisin viedä hänet testeihin.
Kuvauksissa näkyi, että hänellä oli nestettä vatsassa.
Kukaan ei kuitenkaan ottanut selvää, mistä oli kyse.
Hänet lähetettiin kotiin.
Kotona Isioman tilanne paheni. Lämpötila nousi. Pulssi heikkeni.
Perhe vei Isioman kiireesti takaisin sairaalaan hoitoon.
Kun he näkivät hänet, he menivät suoraan leikkaussaliin.
Henkilö, joka tuli kertomaan totuuden, koska en vielä tiennyt, -
kertoi, että hänellä oli kuusi litraa ulostetta.
Se turvotti hänen vatsaansa.
Isioma suolistossa oli useita reikiä.
Vuoto aiheutti verenmyrkytyksen, tilan, joka voi tappaa tunneissa.
Isiomalla oli ollut se 12 päivää.
He kertoivat, etteivät he odottaneet minun selviävän siitä.
Kun he avasivat minut, he näkivät sekamelskan.
Kun selvisin leikkauksesta, -
he eivät odottaneet minun elävän 24 tuntia, mutta minä jatkoin.
Kaksi leikkausta myöhemmin Isioman tila ei parantunut.
Suoli puhkesi jälleen. En voinut syödä. Kärsin kivuista koko ajan.
Kipua, jota tunsin, ei voi kuvata. Joskus kiljuin.
Joskus kieriskelin. Helpotusta ei ollut, vaikka tein mitä.
Puhe oli sekavaa. Siinä ei ollut mitään järkeä.
En tuntenut itseäni. En tiennyt pituuttani.
Kun näin vauvan, en tunnistanut häntä.
Lääkärit eivät löytäneet ratkaisua, joten perhe turvautui uskoon -
ja luotti Jumalan väliintuloon.
Meillä oli rukousketju, 24 tunnin rukousketju hänen puolestaan.
Kun valitin, lääkärit sanoivat: "Etkö tiedä, että olet ihme."
He kutsuivat minua vuoden 2019 ihmeeksi.
He sanoivat, että olin käynyt läpi jotain, josta ei yleensä selviä.
Vaikka asiat olivat todella huonosti, ja alavatsasta tuli ulos nesteitä, -
näin, että se, että olin yhä elossa, oli ihme.
Kolmen kuukauden sairaalassaolon jälkeen -
Isioma vietiin Dubaihin hoitoon. Isioma oli hirveässä kunnossa.
Lääkärit sanoivat, että aikaa tilan vakauttamiseen olisi 24 tuntia.
Heti sinä iltana, tuntien sisällä minut vietiin leikkaussaliin, -
laitettiin letkuihin, joilla minua ruokittiin seuraavat kaksi kuukautta.
Kahdeksan teho-osastoviikon jälkeen -
Isioman haavat eivät olleet parantuneet, -
joten lääkärit antoivat kaksi vaihtoehtoa.
Leikkaus vai ei? Hän kuolee joka tapauksessa.
Jos hän ei kuole, hän ei kävele. Todennäköisempää oli kuolema.
Sanoin: "Isioma, kuulitko tuon?" Hän sanoi kuulleensa.
Sanoin: "Olemme päässeet näin pitkälle.
Jos en kuollut tänä aikana, niin ehkä Jumala hallitsee.
Tehdään se."
Hän sanoi: "Älä huolehdi. Sama Jumala, joka teki minusta -
Teaching Hospitalin ihmeen varjelee minua."
Kun lääkärit leikkasivat, Isioman puolesta rukoiltiin.
He poistivat suoliston vaurioituneen osan -
ja tekivät avanteen kerätäkseen jätteen pussiin.
Kahdeksan tuntia myöhemmin ryhmänjohtaja tuli ulos leikkaussalista.
Hän sanoi: "Rouva, teillä on elävä Jumala.
Mitä Jumalaa palvotte? Jatkakaa tämän Jumalan palvomista."
Sanoin: "Selvisikö hän?" Hän vastasi: "Kyllä."
Muutamaa päivää myöhemmin Isioma palasi kotiin Nigeriaan.
Avanne suljettiin kuuden viikon päästä.
Tarvittiin muutama viikko fysioterapiaa, jotta hän saattoi kävellä.
Nykyään Isioma on taas jaloillaan.
Ikään kuin joku olisi käynyt kuoleman laaksossa ja palannut.
Perheen tuki, ihmiset, jotka rukoilivat, sukulaiset, -
jotka tulivat käymään, kälyni, ja siskoni saivat aikaan muutoksen.
Isioma ja hänen perheensä sanovat, -
että he ovat nähneet Jumalan käden elämässään.
Pahoja asioita tapahtuu hyville ihmisille, -
mutta uskomme Jumalaan on voimamme.
Heille, jotka kokevat kovia, kuten Isioma, -
luottakaa Jumalaan loppuun asti, koska Jumala tekee ihmeitä.
Tiedän omakohtaisesti, että Jumala on parantaja.
Tiedän, että Jumala vastaa rukouksiin.
Tiedän, että on Jumala, joka hallitsee ihmisten asioita.
Kyllä, Jumala todella hallitsee ihmisten asioita.
Mitä Isioma sanoi, on totta. Jumala vastaa rukouksiin.
Ei ole pyyntöä, johon Jumala ei voi vastata. Ei ole liian suurta ongelmaa.
Jos olet saanut huonon lausunnon lääkäriltä, -
Jeesus on erikoistunut mahdottomaan.
Jer. 32:27: "Katso, minä olen Herra, kaiken lihan Jumala; -
onko minulle mitään mahdotonta?"
Selvittyään useista leikkauksista Isioma sanoi: -
"Tiedän, että kyllä, Jumala vastaa rukouksiin."
Sama Jumala, joka vastasi Isiomalle, voi tehdä saman sinulle.
Olet täydellinen ehdokas ihmeelle.
Rukoillaan yhdessä. Toista perässä.
Herra Jeesus, tunnustan, että tarvitsen Sinua.
Olen yrittänyt kaikkeni -
ja pyydän Sinua vapauttamaan minut tästä taakasta.
Tunnustan, että olen syntinen ja tarvitsen Sinua.
Kiitos, että kuolit ristillä puolestani.
Jeesus, tunnustan, että olet elämäni Herra.
Anna minulle uusi alku tänään.
Herra, rukoilen veljieni ja siskojeni puolesta.
Varsinkin niiden puolesta, jotka kärsivät kivuista kehossaan.
Rukoilen, että teet sen, minkä vain Sinä kykenet tekemään.
Tunnustamme Jeesus, että kuolit, että mursit synnin vallan.
Pyydämme, että uhrisi näkyy heidän todellisuudessaan.
Sinä pelastat ne asiat, joiden suhteen he ovat antaneet periksi.
Parantukoon jonkun keho. Parantukoon hänen rakkonsa.
Parantukoon heidän vatsavaivansa.
Parantukoon unettomuutta aiheuttavat päänsäryt -
Sinun korkea-arvoisessa nimessäsi.
Jalkaongelmat, parantukoot ne nyt, Jeesus, Sinun työn ansioista.
Pyydämme tätä nimessäsi. Aamen.
Jos tarvitset rukousta tai haluat tietää enemmän pelastuksesta, -
lähetä meille viestiä WhatsAppissa. Meillä on rukousneuvojia valmiina.
Jos katsot Euroopassa tai Pohjois-Amerikassa, -
voit soittaa ruudussa näkyvään numeroon.
Yhteystiedot löytyvät myös verkkosivultamme. Pysy kanavalla.
KUN MAAILMA KAATUU PÄÄLLESI...
MISTÄ VOIT LÖYTÄÄ APUA?
Soita ruudussa näkyvään numeroon tai käy osoitteessa: -
www.cbneurope.com/tpi.
Tervetuloa takaisin. Toivomme, että ohjelma on aloittanut vuoden -
oikealla tavalla uskon ja mahdollisuuden hengessä.
Liity Käännekohta -perheeseen tilaamalla. Saat kuukausittaisia -
viestejä ja saat tiedot ohjelmista ja haastatteluista ensimmäisenä.
Kaikki tämä on ilmaista, joten mene verkkosivulle ja tilaa.
Olemme tulleet ohjelman loppuun, mutta minulla on vielä yksi asia.
Suuri Nelson Mandela sanoi näin: -
"Jos haluat muuttaa maailmaa, auta naisia."
Viisaita sanoja viisaalta mieheltä.
Näkemiin ja Jumalan siunausta.
Suomennos: Maiju Santala